1520

Η τρέχουσα σελίδα αφορά το έτος 1520 κατά το Γρηγοριανό ημερολόγιο 

 Γεγονότα 
19 Ιανουαρίου – Ο βασιλιάς Χριστιανός Β' της Δανίας και της Νορβηγίας νικά τους Σουηδούς στη λίμνη Ασούντεν. Ο Σουηδός αντιβασιλιάς Στεν Στούρε ο νεότερος πληγώνεται θανάσιμα στη μάχη. Σπεύδει προς τη Στοκχόλμη, προκειμένου να καθοδηγήσει τον αγώνα εναντίον των Δανών από εκεί, αλλά υποκύπτει στα τραύματά του στις 3 Φεβρουαρίου. 
16 Απριλίου – Εξέγερση των Κομμουνάρων: Οι πολίτες του Τολέδο στο Βασίλειο της Καστίλης, αντιδρώντας στην ηγεσία του γεννημένου στη Φλάνδρα αυτοκράτορα της Αγίας Ρωμαϊκής Αυτοκρατορίας Καρόλου Ε', ξεσηκώνονται όταν η βασιλική κυβέρνηση επιχειρεί να ανατρέψει τους ριζοσπάστες δημοτικούς συμβούλους της πόλης.
20 Μαΐου - Λαμβάνει χώρα η σφαγή στο Μεγάλο Ναό της Τενοτστιτλάν, με αποτέλεσμα να στραφούν οι Αζτέκοι ενάντια στους Ισπανούς.
7 Ιουνίου – Ο βασιλιάς Ερρίκος Η΄ της Αγγλίας και ο βασιλιάς Φραγκίσκος Α΄ της Γαλλίας συναντιούνται στο διάσημο Πεδίο του Χρυσού Υφάσματος.
15 Ιουνίου – Ο Πάπας Λέων Ι΄ εκδίδει τη βούλα Exsurge Domine («Εγέρθητι, ω Κύριε»), απειλώντας τον Μαρτίνο Λούθηρο με αφορισμό αν δεν ανακαλέσει τις θέσεις του σχετικά με τα συγχωροχάρτια και άλλα καθολικά δόγματα.
30 Ιουνίου – «Νύχτα της Λύπης»: Οι Αζτέκοι νικούν στην Τενοτστιτλάν τις δυνάμεις του Ισπανού κατακτητή Ερνάν Κορτές. Εντούτοις, ο Κορτές και αρκετοί άντρες του καταφέρνουν να διαφύγουν και αργότερα να ανασυνταχθούν.
20 Ιουλίου – Οι Ισπανοί νικούν τους Αζτέκους στη μάχη της Οτούμπα.
30 Σεπτεμβρίου – Ο Σουλεϊμάν Α΄ ο Μεγαλοπρεπής διαδέχεται τον πατέρα του, Σελίμ Α΄, ως σουλτάνος της Οθωμανικής Αυτοκρατορίας.
21 Οκτωβρίου – Ο Φερδινάνδος Μαγγελάνος ανακαλύπτει έναν πορθμό, γνωστός σήμερα ως Πορθμός του Μαγγελάνου.
1 Νοεμβρίου - Ο Πορθμός του Μαγγελάνου, το πέρασμα στο νότιο άκρο της ηπειρωτικής Νότιας Αμερικής που συνδέει τον Ειρηνικό και τον Ατλαντικό Ωκεανό, ανακαλύπτεται και διαπλέεται για πρώτη φορά από τον Ευρωπαίο εξερευνητή Φερδινάνδο Μαγγελάνο.
1 Νοεμβρίου – Ο Χριστιανός Β΄ εκλέγεται βασιλιάς της Σουηδίας.
4 Νοεμβρίου - Ο Χριστιανός Β΄ στέφεται βασιλιάς της Σουηδίας. Τη στέψη ακολουθεί τριήμερη γιορτή στη Στοκχόλμη.
8 Νοεμβρίου - Λουτρό αίματος στη Στοκχόλμη: Μετά την εισβολή τους στη Σουηδία, οι Δανοί εκτελούν περίπου 100 άτομα.
28 Νοεμβρίου - Ο Φερδινάνδος Μαγγελάνος, εξερχόμενος από τον ομώνυμο πορθμό, βρίσκεται εμπρός σε μία απέραντη θάλασσα με νηνεμία. Θα την ονομάσει Ειρηνικό Ωκεανό, από τη γαλήνη που αντικρύζει να έχει.
10 Δεκεμβρίου – Ο Μαρτίνος Λούθηρος καίει δημόσια στη Βιτεμβέργη το δικό του αντίγραφο της παπικής βούλας Exsurge Domine.

 Γεννήσεις 

3 Απριλίου - Βιντσέντσο Γκαλιλέι, Ιταλός συνθέτης
1 Αυγούστου - Σιγισμούνδος Β΄ Αύγουστος, βασιλιάς της Πολωνίας
10 Αυγούστου - Μαγδαληνή της Γαλλίας (1520-1537), βασίλισσα της Σκωτίας
Μητροφάνης Γ΄, Πατριάρχης Κωνσταντινουπόλεως
Στεφάνους Βινάντους Πίγγιους, Ολλανδός ουμανιστής

 Θάνατοι 

6 Απριλίου – Ραφαήλ, Ιταλός ζωγράφος και αρχιτέκτονας
29 Ιουνίου - Μοντεζούμα Β΄, αυτοκράτορας των Αζτέκων
6 Αυγούστου - Κουνιγούνδη της Αυστρίας, δούκισσα της Βαυαρίας
22 Σεπτεμβρίου – Σελίμ Α΄, Οθωμανός σουλτάνος
10 Νοεμβρίου - Λουδοβίκος, πρίγκιπας του Λα Ρος-συρ-Υόν
Πέδρο Άλβαρες Καμπράλ, Πορτογάλος εξερευνητής

Κατηγορία:Έτη